Martti Talvela

Martti Olavi Talvela (4. helmikuuta 1935 Hiitola – 23. heinäkuuta 1989 Juva) oli yksi kansainvälisesti menestyneimmistä suomalaisista oopperalaulajista.

Talvela aloitti baritonina, mutta hänet tunnettiin myöhemmin erityisesti suurten bassoroolien tulkkina. Hänen rooleihinsa kuuluivat muun muassa Ryöstö Seraljista -oopperan Osmin, Taikahuilun Sarastro, Don Carlosin Filip ja suurinkvisiittori sekä Boris Godunovin nimiosa. Eräät kriitikot kutsuivat häntä jopa epiteetillä ”vuosisadan Boris”.

Paavo Ruotsalaisen roolin Viimeiset kiusaukset -oopperaan säveltäjä Joonas Kokkonen kirjoitti juuri Talvelaa varten. Oopperan lisäksi Talvela teki merkittävän uran lied-laulun saralla. Franz Schubertin laulusarja Winterreise oli hänelle erityisen tärkeä, ja se oli hänen lukuisien lied-konserttiensa keskeisintä ohjelmistoa.

 Ura 
Talvelan vanhemmat olivat maanviljelijä Toivo Johannes Talvela ja emäntä Nelly Ester Pennanen. Talvela oli koulutukseltaan kansakoulunopettaja. Hänen kansainvälinen uransa alkoi Tukholmasta, jossa hän opiskeli. Sieltä hän pääsi Bayreuthin Wagner-juhlille Saksaan 1960-luvulla. Ammattilaulajana hän työskenteli ensimmäiseksi Deutsche Operissa Berliinissä. Myöhemmin hän esiintyi monissa maailman merkittävimmissä oopperataloissa, kuten Wienin valtionoopperassa, Milanon La Scalassa ja New Yorkin Metropolitanissa. 

Suomalaisen oopperataiteen puolesta Talvela teki työtä etenkin Savonlinnan oopperajuhlien johdossa 1972–1979. Filosofian tohtori Pentti Savolainen on tutkinut Savonlinnan oopperajuhlia ja korostanut juuri Talvelan merkitystä. Talvelasta kaavailtiin Kansallisoopperan pääjohtajaa uuden oopperatalon alkuvaiheen vauhdittamiseksi, mutta hän ehti kuolla ennen toimikautensa alkamista.

Musiikin lisäksi Talvela oli kiinnostunut luonnonmukaisesta maanviljelystä ja lammastaloudesta, joita hän harjoitti kotitilallaan. Nuorena hän nyrkkeili SM-tasolla.

Talvela sai Suomen Kulttuurirahaston tunnustuspalkinnon vuonna 1979.

pienois|vasen|Talvela perheineen vuonna 1965.
Talvelan puoliso oli vuodesta 1957 kansakoulunopettaja Anna Johanna (Annukka) o.s. Kääriäinen (1934–2016).Annukka Talvelan kuolinilmoitus. Helsingin Sanomat 19.6.2016, s. C 22. Heille syntyi kolme lasta. Puolisonsa kuoleman jälkeen Annukka Talvela kirjoitti muistelmateoksen Aina on polku eessä ja kokosi miehensä kirjoituksia (Maailma on kovin suuri).Annukka Talvelan muistokirjoitus Helsingin Sanomissa. 20.6.2016.

Martti Talvela kuoli äkilliseen sydänkohtaukseen tyttärensä häissä kotonaan Juvan Inkilänhovissa vuonna 1989. Hänet on haudattu Juvan vanhalle hautausmaalle.

 Rooleja 
pienoiskuva|oikea|Talvela (toinen vasemmalta) Bonnin oopperan hyväntekeväisyyskonsertissa vuonna 1987.
Talvelan tärkeimpiä oopperarooleja:Otavan Iso Musiikkitietosanakirja. Osa 5. Helsinki: Otava, 1979. .
 Komtuuri, Don Giovanni
 Osmin, Ryöstö seraljista
 Sarastro, Taikahuilu
 Pimen, Boris Godunov
 Dosefei, Hovanštšina
 Gremin, Jevgeni Onegin
 Don Fernando, Fidelio
 Daland, Lentävä hollantilainen
 Hagen, Fasolt, Fafner, Hunding, Nibelungin sormus
 Heinrich, Lohengrin
 Gurnemanz, Titurel, Parsifal
 Kuningas Marke, Tristan ja Isolde
 Maakreivi, Tannhäuser
 Kuningas, Ramfis, Aida
 Guardiano, Kohtalon voima
 Banquo, Macbeth
 Filip, Suurinkvisiittori, Don Carlos
 Seneca, Poppean kruunaus
 Fiesco, Simon Boccanegra
 Micha, Kecal, Myyty morsian
 Pius, Palestrina
 Paavo Ruotsalainen, Viimeiset kiusaukset

 Äänitteitä 
 Wagner: Tristan ja Isolde (Karl Böhmin levytys 1966)
 Beethoven: Fidelio (1969)
 Musorgski: Boris Godunov (1976)
 Joseph Haydn: Vuodenajat, Karl Böhm
 Gustav Mahler: 8. sinfonia, Georg Solti (1971)
 Franz Schubert: Winterreise, Ralf Gothóni (YLE–Classica)
 A Tribute to Martti Talvela. Ondine (1999)
 Martti Talvela – Visions. Fuga (2009)
 Martti Talvela – Laululle. Finlandia Classics (2015)

 Dokumentteja 
 Oopperaa ja lampaanpolskaa. Videotallenne. Ohjelma oopperalaulaja Martti Talvelasta vuodelta 1987. Yleisradio, 1991.

 Palkintoja ja tunnustuksia 
 Valtakunnallisen laulukilpailun voitto Vaasassa 1960Andante: Klassisen musiikin tietosanakirja. WSOY, 2002. .
 Kamarilaulaja, Berliini, 1970Talvela, Annukka: Aina on polku eessä. Helsinki: Ajatus, 1999. .
 Taiteen valtionpalkinto 1973Hako, Pekka: Unohtumaton Martti Talvela. Helsinki: Ajatus, 2004. .
 Pro Finlandia 1973
 Filosofian kunniatohtori, Helsingin yliopisto 1977
 ensimmäinen MTV:n kulttuuripalkinto 1977
 Suomen Kulttuurirahaston palkinto 1979Keskusrahaston palkinnot.

 Lähteet 

 Kirjallisuutta 
 Aromäki, Juhani: Elämäni on musiikki: Tunnetut musiikkimiehet kertovat. Helsinki: WSOY, 1980. .
 Hako, Pekka: Unohtumaton Martti Talvela. Helsinki: Ajatus, 2004. .
 Heikinheimo, Seppo: Martti Talvela: Jättiläisen muotokuva. Helsinki: Otava, 1978. .
 Savolainen, Pentti: Balladi Olavinlinnan oopperajuhlista. Helsinki: WSOY, 1995. .
 Savolainen, Pentti: Ooppera suomalaisen kulttuuri-identiteetin rakentajana: Fredrik Paciuksen, Kaarlo Bergbomin, Aino Ackten ja Martti Talvelan vaikutus suomalaiseen oopperataiteeseen ja kulttuuri-identiteettiin. Jyväskylä: Jyväskylän yliopisto, 1999. . Teoksen verkkoversio.
 Savolainen, Pentti: Martti Talvela: Elämän valoja ja varjoja. Helsinki: WSOY, 2007. .
 Talvela, Annukka: Aina on polku eessä. Helsinki: Ajatus, 1999. .
 Talvela, Martti: Maailma on kovin suuri. Toimittanut Annukka Talvela. Helsinki: Ajatus, 2000. .

 Aiheesta muualla 

 Martti Talvelan muistokirjoitus Helsingin Sanomissa.
 Oopperan tummaääninen tulkki Martti Talvela. YLE Elävä arkisto.
 Martti Talvela: Viimeiset kiusaukset. Ylen Elävä arkisto.


Luokka:Suomalaiset bassot
Luokka:Suomalaiset nyrkkeilijät
Luokka:Pro Finlandia -palkitut
Luokka:Vuonna 1935 syntyneet
Luokka:Vuonna 1989 kuolleet